[{"text_idx": "#000000", "text": "AvalehtLiigadEesti esiliigaEsiliigas peeti eile harvana\u0308htavalt tihe ma\u0308ngudepa\u0308ev"}, {"text_idx": "#000001", "text": "Esiliigas peeti eile harvana\u0308htavalt tihe ma\u0308ngudepa\u0308ev"}, {"text_idx": "#000005", "text": "Po\u0303lvas sai na\u0308ha esinelikusse kuuluvate Coopi ja Raasiku/Mistra vastasseisu. Esimeses ringis ja\u0308id po\u0303lvalased vo\u0303o\u0303rsil 24:27 alla, kuid alustasid kodusaalis hoogsalt. Kaheksandaks minutiks juhiti 4:1 ning Raasiku peatreener Ju\u0308ri Lepp kasutas juba esimest minutilist mo\u0303ttepausi. Ei aidanud esialgu seegi, Mathias Rebane ja To\u0303nis Kase suurendasid Coopi edu viiele va\u0308ravale, kirjutab Eesti Ka\u0308sipalliliit."}, {"text_idx": "#000006", "text": "Ku\u0308lalised hakkasid siis aga peamiselt Nikita Piskunovi ja Martti Viitkari tabamuste abil vahet va\u0308hendama ning Kert Liinati viskest tuli 19. minutil 8:7. Viigini jo\u0303uti poolaja viimasel minutil, kui Liinat tegi seisuks 13:13, kuid Rebase tabamus viis Coopi puhkepausile minimaalses eduseisus."}, {"text_idx": "#000007", "text": "Teise pooltunni algul viigistas Martin Nerut uuesti ma\u0308nguseisu, ent Coop po\u0303genes ja\u0308lle kolme va\u0308ravaga eest. Raasiku/Mistra tuli ja\u0308rele, 46. minutil viskas Nerut 22:22 viigiva\u0308rava ja kaks minutit hiljem viis Mihkel-Matteus Luik ku\u0308lalised esmakordselt juhtima. Po\u0303nev heitlus ja\u0308tkus ja neli minutit enne lo\u0303ppu oli seis ikka 26:26 viigis."}, {"text_idx": "#000008", "text": "Siis realiseeris Kase kaks karistusviset, Luik ku\u0308ll minimaliseeris kaotusseisu, aga Rebase tabamus andis Coopile 29:27 vo\u0303idu. Po\u0303lvalaste kasuks viskas Rebane 13 ja Kase u\u0308heksa va\u0308ravat, kaotajatel tabas Nerut viis ning Luik ja Piskunov neli korda."}, {"text_idx": "#000009", "text": "Kehras alustati va\u0308ravatevaeselt ning karistusvisete to\u0303rjumisega sa\u0308rasid kogenud va\u0308ravavahid Hannes Hapsalo ja Marko Marastu. 16-minutilise ma\u0308ngu ja\u0308rel oli seis 4:4, siis sai Kehra/Primend paari va\u0308ravaga eest. 27. minutil ja\u0308id vo\u0303o\u0303rustajad 8:6 eduseisul va\u0308hemusse ja Oskari poolel tabas kahel puhul Priit Kotsar, korra Priit Parman ja pealinlased juhtisid 9:8."}, {"text_idx": "#000010", "text": "Tanel Vilks seadis vaheajaseisuks 9:9, kuid Ragnar Po\u0303ldma va\u0308ravast sai Oskar teise poolaja algul veel korraks juhtima. Siis tegid kehralased aga viie minutiga 5:0 vahespurdi, said 14:10 ette ning edu enam ka\u0308est ei andnud. Vahet ku\u0308ll kasvatada ei suudetud, aga oluliselt la\u0308hemale oskarlasi ka ei lubatud."}, {"text_idx": "#000012", "text": "Kolmas kohtumine peeti Viimsis, kus ku\u0308lalised Tartust tegid hea alguse ja olid seitsmendaks minutiks 4:1 ees. HC Viimsi/To\u0308o\u0308riistamarketil viskasid nii Arlo Talmar kui Mart Varik kaks va\u0308ravat ning vaid kolm minutit hiljem juhtisid juba vo\u0303o\u0303rustajad 5:4. Kaks va\u0308ravat Varikult, karistusvisketo\u0303rje Siim Patraelilt ja 17. minutil tuli Siim Pinnoneni tabamuse ja\u0308rel 9:6 edu."}, {"text_idx": "#000013", "text": "Rico Rohumaa viis viimsilased juba 12:8 juhtima, ent Tartu U\u0308likoolil olid heas hoos To\u0303nu Jo\u0303ks ja Klaus Peeter Ru\u0308u\u0308tli ning vaheajavileks olid tablool numbrid 15:13. Jo\u0303ksi ta\u0308pne karistusvise va\u0308hendas vahe minimaalseks, kuid kiirelt vastasid Pinnonen kahe ja Owe-Martti Lemsalu u\u0308he va\u0308ravaga ning seis oli 18:14."}, {"text_idx": "#000014", "text": "U\u0308likool proovis, ent la\u0308hemale kui kolm va\u0308ravat ei saanud kuidagi ning Viimsi lo\u0303petas kuuema\u0308ngulise kaotusteseeria 29:26 vo\u0303iduga. Talmar, Lemsalu ja Pinnonen tabasid ko\u0303ik kuuel korral, tartlastel viskas Jo\u0303ks u\u0308leplatsimehena ku\u0308mme, Ru\u0308u\u0308tli kuus ja Janno Kuus viis va\u0308ravat."}, {"text_idx": "#000018", "text": "Arcwoodi seeria ja noorte meeste ma\u0308ngumaa ehk esiliiga kokkuvo\u0303te"}, {"text_idx": "#000019", "text": "Viimsi hoidis ta\u0308htsa vo\u0303iduga veerandfinaali vo\u0303imalused elus"}, {"text_idx": "#000021", "text": "Coopil esiliiga liidrikohta oma ka\u0308tte tagasi vo\u0303tta ei o\u0303nnestunud"}, {"text_idx": "#000022", "text": "Esiliigas vahetus liider, Viimsi hoidis veerandfinaali lootuse elus"}]